Í endurskoðaðri viðræðuáætlun Félags íslenskra hjúkrunarfræðinga ( Fíh ) og Samninganefndar ríkisins ( SNR ) sem skrifað var undir í júní , kom fram að stefnt yrði að því að ná kjarasamningum fyrir 15. september . Það gekk ekki eftir og ekki er útlit fyrir að skrifað verði undir nýjan kjarasamning á næstunni . Viðræður ganga hægt og er næsti fundur áætlaður þriðjudaginn 24. september . Eftir þann fund mun samninganefnd Fíh endurmeta stöðuna . Félag íslenskra hjúkrunarfræðinga hefur komið kröfugerð sinni skýrt á framfæri við SNR og hafa flestir þættir hennar verið ræddir við samningaborðið . Mikil vinna hefur farið í að skoða vinnutíma og nú hefur starfshópur um vinnutíma vaktavinnumanna skilað sínum fyrstu tillögum . Tillögur vaktavinnuhóps fela í sér breytingar á vinnutímakafla kjarasamnings og breytt starfskjör vaktavinnumanna . Áframhald þeirrar vinnu verður ljóst nú í vikunni . Launaliðurinn sem er veigamikill þáttur viðræðnanna hefur lítið fengist ræddur . Staða hjúkrunarfræðinga er sterk um þessar mundir , en samninganefnd Fíh er meðvituð um að þolinmæði þeirra fer minnkandi . Það er markmið Fíh í kjaraviðræðum að nýr kjarasamningur feli í sér rótækrar og viðamikiar aðerðir sem bæta kjör , starfsumhverfi og vinnutíma hjúkrunarfræðinga þannig að þeir haldist í starfi og fleiri fáist til starfa . Frekari fréttir af gangi samningaviðræðna verða sendar út eftir fund samninganefndar þann 24. september .